Shimoliy Koreyada yil oxiriga qadar 20 ta yadro bomba ishlab chiqarishga yetarli materiallar bor. Bu haqda harbiy ekspertlar ma’lumotiga asoslanib, Al Jazeera xabar bermoqda. Shimoliy Koreya yadro dasturi bo‘yicha yetakchi ekspert Zigfrid Xekkerning hisoblashicha, mamlakat bu darajadagi yadro quroliga o‘zida mavjud uran va plutoniy zaxirasining boyligi sabab erishishi mumkin. Shu o‘rinda xabar berish joizki, KXDR yaqinda beshinchi bor o‘zining yadro sinovini o‘tkazgan edi, ayrim ma’lumotlarga ko‘ra, u oltinchisini sinovdan o‘tkazishga tayyorgarlik ko‘rmoqda. Ekspert fikriga ko‘ra, KXDR o‘n yillab vaqt mobaynida bu ishlarga tayyorgarlik ko‘rgan.